Kleitomachos fra Karthago
Kleitomachos fra Karthago, 187-110 f.Kr., græsk filosof, fra 129 f.Kr. leder af Akademiet i Athen. Kleitomachos, der oprindelig hed Hasdrubal, kom som 24-årig til Athen, hvor han blev elev af Karneades. 
Han udviklede Karneades' metodiske skepticisme og dens angreb på stoisk og epikuræisk filosofi (seepoche) i adskillige værker, som alle er gået tabt. Cicero vedgår i sine filosofiske værker sin gæld til Kleitomachos' fremstilling af den akademiske skepticisme. 